চলতি মৌসুমে দেশের চাঁপাই নবাবগঞ্জ, নাটোর খুলনা.সাতক্ষিরা ও রাজশাহী জেলা সদর এলাকা হতে আগত আধুনিক মৌচাষীর ৮টি গ্রুপ উপজেলার মানিকুড়া,সৈয়দপুর,সোনাডাঙ্গা,হাপানিয়া,পাতাড়ী ও উত্তর কলমুডাঙ্গা লালমাটি পাড়ায় বির্স্তিন্ন সরিষা ক্ষেতের মাঝে তাদের মৌমাছির বাক্সগুলো স্থাপন করেছে। উপজেলা কৃষি বিভাগ সুত্রে জানাগেছে চলতি মৌসুমে মৌচাষীগন উপজেলার বিভিন্ন এলাকার সরিষার জমিতে প্রায় ১৮শ মৌবক্স স্থাপন করেছে। প্রতিটি মৌবক্স থেকে প্রতি সপ্তাহে ১কেজি হিসেবে ১৮শ কেজি মধু উৎপাদন হচ্ছে । উৎপাদিত মধুর বর্তমান বাজার মুল্যে প্রায় ৫ থেকে ৬লক্ষ টাকা। নাটোর থেকে আসা মৌচাষী আবু হেনা জানান আধুনিক পদ্ধতিতে সংগ্রহকৃত এই বিশুদ্ধ মধু ৪শ’ টাকা কেজি দরে বিক্রি করে থাকেন। বছরে পাঁচ মাসের মধুর ব্যবসায় সকল খরচ বাদে তাদের ৬ থেকে ৭লক্ষ টাকা আয় হয়। বছরে ৫/৬ মাস দেশের বিভিন্ন এলাকা ঘুরে মধু সংগ্রহের এ ব্যবসা করতে তাদের খুব ভালো লাগে । সাতক্ষিরা থেকে আসা মৌচাষী শামীম জানান আধুনিক ও বৈজ্ঞানিক পদ্ধতিতে মধু চাষ দেশের বেকারত্ব দুর করতে বিশেষ ভুমিকা রাখছে। সাপাহার এলাকায় মধু সংগ্রহ পদ্ধতি নতুন তাই কাঠের বাক্সে মৌচাষ ও মধু সংগ্রহ পদ্ধতি দেখার জন্য এলাকার উৎসুক জনগন সরিষার মাঠে ছুটছে।